**KÚPNA ZMLUVA A**

**ZMLUVA O DODÁVKE RIADIACEHO SYSTÉMU**

1. **ZMLUVNÉ STRANY**
   1. **Predávajúci a dodávateľ riadiaceho systému**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

(ďalej iba ako „**Predávajúci**“ alebo „**Dodávateľ riadiaceho systému “**)

* 1. **Kupujúci a Nadobúdateľ riadiaceho systému**

Obchodné meno: **MINIT SLOVAKIA, spol. s r.o.**

Sídlo: Muzejná 208/1, 929 01 Dunajská Streda

IČO: 17 053 897

DIČ: 2020365919

IČ DPH: SK2020365919

Zápis: Obchodný register Okresného súdu Trnava, oddiel: Sro, vložka č. 2556/T

Bankové spojenie: .....................................

Číslo účtu: .....................................

Zastúpený: Ladislav Ambrovics, prokurista

(ďalej len ako „**Kupujúci**“ alebo „**Nadobúdateľ riadiaceho systému“**)

* 1. Zmluvné strany uzatvárajú podľa slovenského práva, a to podľa § 269 ods. 2 Obchodného zákonníka a podľa § 409 a nasl. Obchodného zákonníka s poukazom na podľa § 491 ods. 1 a ods. 3 Občianskeho zákonníka túto kúpnu zmluvu a zmluvu o dodávke riadiaceho systému (ďalej len "**Zmluva**") ako zmiešanú zmluvu obsahujúcu prvky rôznych zmlúv:

1. **PREDMET ZMLUVY**
   1. Pod pojmom „**Predmet kúpy**“ sa pre účely tejto Zmluvy rozumie

2.1.1. v časti kúpnej zmluvy dodávka dohodnutých zariadení (ďalej len „Zariadenie“) a

2.1.2. v časti zmluvy o dodávke riadiaceho systému dodávka riadiaceho systému (ďalej len „Riadiaci systém“),

a to podľa Prílohy č.1 a 2 tejto Zmluvy.

* 1. Predmetom tejto Zmluvy je
     1. v časti kúpnej zmluvy záväzok Predávajúceho odplatne previesť na Kupujúceho vlastnícke právo k Zariadeniu definovanému v bode 2.1.1. Zmluvy, a záväzok Kupujúceho prevádzané Zariadenie prevziať a zaplatiť zaň kúpnu cenu, a
     2. v časti zmluvy o dodávke riadiaceho systému záväzok Dodávateľa riadiaceho systému odplatne dodať Nadobúdateľovi riadiaceho systémuRiadiaci systémdefinovaný v bode 2.1.2. Zmluvy a udeliť mu oprávnenia podľa osobitnej zmluvy podľa bodu 2.3., a záväzok Nadobúdateľa riadiaceho systému dodaný Riadiaci systém prevziať a zaplatiť odplatu za jeho dodávku.
  2. Dodávateľ riadiaceho systému sa zaväzuje, že bezodkladne udelí Nadobúdateľovi riadiaceho systému všetok potrebný súhlas na riadne používanie riadiaceho systémuosobitnou zmluvou, ktorá bude upravovať spôsob použitia riadiaceho systému, rozsah oprávnenia Nadobúdateľa riadiaceho systému na použitie riadiaceho systémučas, na ktorý Dodávateľ riadiaceho systému toto oprávnenie udeľuje, alebo spôsob jeho určenia. Obsah takejto osobitnej zmluvy alebo jej časť je so súhlasom Nadobúdateľa riadiaceho systému možné určiť aj odkazom na licenčné podmienky, ktoré sú zmluvným stranám známe alebo sú im dostupné v čase uzavretia takejto osobitnej zmluvy. Záväzný návrh takejto osobitnej zmluvy predloží Dodávateľ riadiaceho systému Nadobúdateľovi riadiaceho systémudo 15 dní od podpisu tejto Zmluvy. Do uzavretia takejto osobitnej zmluvy je Nadobúdateľ riadiaceho systémuoprávnený používať Riadiaci systém spôsobom umožňujúcim jeho bežné používanie.
  3. Predávajúci prevádza Zariadenie do výlučného vlastníctva Kupujúceho vcelku.
  4. Dodávateľ riadiaceho systému dodáva Riadiaci systém Nadobúdateľovi riadiaceho systému vcelku, pričom súčasne vyhlasuje a Nadobúdateľovi riadiaceho systémugarantuje, že je riadne a bez obmedzení oprávnený so Riadiacim systémom voľne a samostatne nakladať spôsobom uvedeným v tejto Zmluve a v osobitnej zmluve podľa bodu 2.3..
  5. Kde sa v tejto Zmluve používa pojem „Predávajúci“ rozumie sa ním, ak z povahy veci nevyplýva niečo iné, aj Dodávateľ riadiaceho systému a naopak. Kde sa v tejto Zmluve používa pojem „Kupujúci“ rozumie sa ním, ak z povahy veci nevyplýva niečo iné, aj Nadobúdateľ riadiaceho systémua naopak. Kde sa v tejto Zmluve používa pojem „Predmet kúpy“ rozumie sa ním, ak z povahy veci nevyplýva niečo iné, Zariadenie aj Riadiaci systém.

1. **DODANIE PREDMETU KÚPY**
   1. Keďže Kupujúci má záujem financovať Predmetu kúpy aj z rozpočtov Európskej únie, sa Zmluvné strany dohodli, že termín začatia dodávky Predmetu kúpy určí Kupujúci jednostrannou písomnou objednávkou adresovanou Predávajúcemu, ktorú Kupujúci odošle po tom, ako bude jeho žiadosť o finančný príspevok z rozpočtov Európskej únie na financovanie Predmetu kúpy schválená, Zmluva o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len „Zmluva o poskytnutí NFP“) nadobudne účinnosť, a všetky výdavky ako aj proces verejného obstarávania Predmetu kúpy budú schválené v procese finančnej kontroly zo strany poskytovateľa pomoci, prípadne zo strany UVO.
   2. Predávajúci dodá Predmet kúpy Kupujúcemu v lehote do 12 mesiacov od doručenia jednostrannej písomnej objednávky Kupujúceho Predávajúcemu. Zmluvné strany sa dohodli, že kupujúci má na základe vlastného jednostranného rozhodnutia právo objednať dodávku Zariadenia aj jednotlivo po častiach podľa položiek uvedených prílohách Zmluvy.
   3. Miestom dodania Predmetu kúpy je **prevádzka Kupujúceho v sídle Kupujúceho**. Predmet kúpy alebo jeho časť (ďalej tiež len "dodávka") sa považuje za dodaný v čase, kedy je v súlade s touto Zmluvou dodaný do prevádzky Kupujúceho v sídle Kupujúceho a Kupujúci v súlade s touto Zmluvou podpíše odovzdávací protokol.
   4. **Kupujúci má lehotu 60 dní na prezretie dodaného predmetu kúpy a dokumentácie pred podpisom odovzdávajúceho protokolu.**
   5. Kupujúci nie je povinný prevziať dodávku, ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky alebo jej časti, vykazuje dodávka alebo jej časť vady alebo nedorobky. Nadobúdateľ riadiaceho systému nie je povinný prevziať Riadiaci systém ak jeho dodávka nie je riadne ukončená, najmä ak v čase, kedy má dôjsť k odovzdaniu a prevzatiu Riadiaceho systému, vykazuje riadiaci systém iné než normálne vady (bod 3.6.).
   6. Vadou Predmetu kúpy sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami. Vada riadiaceho systému je aj odchýlka od technickej dokumentácie alebo špecifikácie Riadiaceho systému. Vada Riadiaceho systému existuje aj vtedy, ak Riadiaci systém neplní funkcie uvedené v technickej dokumentácii alebo špecifikácii Riadiaceho systému a v dôsledku toho dodáva chybné výsledky, nekontrolovateľne prerušuje svoju prevádzku alebo ho akokoľvek inak nie je možné riadne používať dohodnutým spôsobom. Vady riadiaceho systému sa delia na (i) kritické vady, (ii) vážne vady a (iii) normálne vady. Vada Riadiaceho systému je kritická, ak niektorá z funkcionalít Riadiaceho systémuu Nadobúdateľa riadiaceho systémunefunguje ani náhradným spôsobom. Vada Riadiaceho systému je vážna, ak niektorá z funkcionalít riadiaceho systémuu Nadobúdateľa riadiaceho systémufunguje iba náhradným spôsobom. Vada riadiaceho systému je normálna, keď síce ide o vadu, avšak súčasne všetky funkcionality riadiaceho systému u Nadobúdateľa riadiaceho systémufungujú bez potreby použitia náhradného spôsobu a takáto vada predstavuje iba estetický nedostatok.
   7. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
   8. **Kupujúci má na základe vlastného uváženia právo kedykoľvek pred odoslaním objednávky (bod 3.1. Zmluvy) aj bez udania dôvodu jednostranne zrušiť túto Zmluvu**. Predávajúci nebude z titulu prípadného zrušenia tejto Zmluvy podľa predchádzajúcej vety voči Kupujúcemu uplatňovať žiadne nároky, najmä, avšak nie výlučne nároky na náhradu nákladov, nároky na náhradu škody a nároky na náhradu ušlého zisku.
2. **CENA** 
   1. Kúpna cena za Predmet kúpy pozostáva z kúpnej ceny Zariadenia a odplaty za dodávku Riadiaceho systému a bola Zmluvnými stranami dohodnutá spolu vo výške celkovo

|  |  |
| --- | --- |
| Cena bez DPH |  |
| DPH |  |
| Cena s DPH |  |

Ceny jednotlivých položiek Predmetu zmluvy sú určené v Prílohe č. 2.

* 1. Kúpna cena Zariadenia je splatná nasledovne:
     1. 90% pred dodaním Zariadenia,
     2. 10% do 30 dní po podpísaní preberacieho protokolu
  2. Odplata za dodávku riadiaceho systém je splatná nasledovne:
     1. 40% pri objednávke Riadiaceho systému
     2. 15% po schválení technickej dokumentácie a špecifikácie
     3. 15% po ukončení testovacej fáze u Nadobúdateľa riadiaceho systému
     4. 30% do 30. dňa od spustenia ostrej prevádzky u Nadobúdateľa riadiaceho systému.
  3. V odplate za dodávku riadiaceho systémuje už zahrnutá všetka odplata pre Dodávateľa riadiaceho systému za udelenie všestranného oprávnenia (súhlasu) na riadne používanie riadiaceho systémuNadobúdateľom riadiaceho systému, najmä podľa osobitnej zmluvy uzavretej podľa bodu 2.3. medzi zmluvnými stranami.

1. **ZÁRUKA A ZMLUVNÉ POKUTY**
   1. Predávajúci poskytuje na Predmet kúpy záruku podľa § 429 až § 432 Obchodného zákonníka. Predávajúci preberá záväzok, že Predmet kúpy bude počas záručnej doby spôsobilý na použitie na dohodnutý, ako aj na obvyklý účel a že si zachová dohodnuté, ako aj obvyklé vlastnosti, pričom zároveň zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby. Predávajúci však nezodpovedá za také vady, ktoré boli zavinené Kupujúcim.
   2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 12 mesiacov plynúcich od odovzdania predmetu kúpy. Záručná doba sa predlžuje o dobu, počas ktorej z dôvodu vád Predmetu kúpy Kupujúci nemohol Predmet kúpy riadne užívať. Zmluvné strany môžu záručnú dobu Riadiaceho systémupredĺžiť osobitnou zmluvou (napr. upravujúcou poskytovanie riadiacej podpory).
   3. Predávajúci sa zaväzuje začať s odstraňovaním prípadných vád Zariadenia alebo Riadiaceho systému do 72 hodín od doručenia oznámenia vady Kupujúcim. Kupujúci sa zaväzuje oznámiť vady Predávajúcemu vždy písomnou formou. Chybové hlásenie musí obsahovať podrobný popis vady doložený foto alebo video dokumentáciou. Predávajúci sa zaväzuje odstrániť vadu Zariadenia alebo Riadiaceho systému v čo najkratšom technicky možnom čase, vždy však (i) v prípade Zariadenia najneskôr do 3 dní od doručenia oznámenia vady Kupujúcim a (ii) v prípade Riadiaceho systémunajneskôr do 15 dní od doručenia oznámenia vady Nadobúdateľom riadiaceho systému, pokiaľ vzhľadom na povahu vady nie je možné dodržať lehotu na odstránenie a nedohodol s Kupujúcim inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami. Kupujúci je po dohode s Predávajúcim oprávnený určiť na začatie s odstraňovaním vád alebo na odstránenie vady aj dlhšiu lehotu.
   4. Ak Predávajúci neodovzdá Predmet kúpy riadne (bez vád) a včas, je Predávajúci povinný zaplatiť Kupujúcemu zmluvnú pokutu vo výške 0,1% z celkovej kúpnej ceny podľa bodu 4.1. tejto Zmluvy vrátane DPH za každý začatý deň omeškania, najviac však do výšky určenej v bode 5.8 tejto Zmluvy. Ustanovenie predchádzajúcej vety sa však nepoužije v prípade, ak je dôvod neodovzdania Predmetu kúpy riadne alebo včas zavinený Kupujúcim.
   5. Ak Predávajúci nezačne odstraňovať Kupujúcim oznámenú vadu včas, alebo ak Predávajúci neodstráni vadu maximálne do 60 dní od doručenia oznámenia vady Kupujúcim, je Predávajúci povinný Kupujúcemu zaplatiť zmluvnú pokutu vo výške 500 eur za každú vadu a každý začatý deň omeškania až do dňa, kedy Predávajúci pristúpi k odstraňovaniu vady, najviac však do výšky určenej v bode 5.8 tejto Zmluvy.
   6. Predávajúci sa zaväzuje, že počas plynutia záručnej doby obmedzenie prevádzkyschopnosti Predmetu kúpy z dôvodu kritických porúch (vád) nepresiahne 10 dní za obdobie jedného roka a zároveň nebude dlhšie ako 2 po sebe nasledujúce pracovné dni. V prípade, že obmedzenie prevádzkyschopnosti dôvodu kritických porúch zariadenia presiahne uvedené doby, je predávajúci povinný uhradiť zmluvnú pokutu vo výške 0,1% z hodnoty Zariadenia alebo Riadiaceho systému, ktorého prevádzka je obmedzená, za každý deň nad uvedenú dobu, najviac však do výšky určenej v bode 5.8 tejto Zmluvy. V prípade, že obmedzenie prevádzkyschopnosti  z dôvodu kritických porúch presiahne 10 dní za obdobie jedného roka a zároveň bude dlhšie ako 2 po sebe nasledujúce pracovné dní kvôli dôvodom negarantovaných dodacích lehôt alebo dôvodom nepredvídateľných okolností  (vojna, obmedzenie pohybu z dôvodu šírenia ochorenia COVID, uzavreté vnútorné hranice v Schengenskom priestore) obdobie porúch sa môže predlžiť max. na 60 dní.
   7. Ak Dodávateľ riadiaceho systému nepredloží Nadobúdateľovi riadiaceho systému návrh osobitnej zmluvy podľa bodu 2.3. v určenej lehote, je Dodávateľ riadiaceho systémupovinný zaplatiť Nadobúdateľovi riadiaceho systémuzmluvnú pokutu vo výške 0,1% z celkovej kúpnej ceny podľa bodu 4.1. tejto Zmluvy vrátane DPH za každý začatý deň omeškania, najviac však do výšky určenej v bode 5.8 tejto Zmluvy.
   8. Celková výška zmluvných pokút s výnimkou zmluvnej pokuty podľa bodu 6.8 tejto Zmluvy uplatniteľných v úhrne podľa tejto Zmluvy je 5% z celkovej kúpnej ceny podľa bodu 4.1. tejto Zmluvy vrátane DPH.
   9. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, avšak len do výšky, ktorá neprevyšuje 5% z celkovej kúpnej ceny podľa bodu 4.1. tejto Zmluvy vrátane DPH; nad uvedenú výšku oprávnená strana nemá nárok na náhradu škody spôsobenej porušením povinnosti zabezpečenej zmluvnou pokutou. Predávajúci je povinný zmluvnú pokutu zaplatiť aj vtedy, ak porušenie povinnosti, ktorej splnenie bolo zabezpečené zmluvnou pokutou, nezavinil.
   10. Kupujúci je povinný sankciu podľa bodov 5.4, 5.5, 5.6, 5.7 a 5.9 tejto Zmluvy riadne uplatniť a vymáhať, čo je na požiadanie povinný preukázať Poskytovateľovi finančnej pomoci.
   11. Zároveň s dodávkou Predmetu kúpy poskytne Predávajúci Kupujúcemu úplnú aktuálnu technickú dokumentáciu a užívateľskú príručku Predmetu kúpy v slovenskom alebo v českom jazyku.
   12. Predávajúci je povinný zabezpečiť, aby Predávajúci a rovnako aj všetky osoby, ktoré sa podieľajú na činnostiach Predávajúceho podľa tejto Zmluvy, spĺňali všetky podmienky a predpoklady určené osobitnými predpismi na výkon týchto činností, pričom je povinný Kupujúcemu pred začatím týchto činností a tiež kedykoľvek na požiadanie Kupujúceho predložiť všetky aktuálne, úplné a pravdivé doklady, ktoré splnenie týchto podmienok a predpokladov preukazujú.
2. **ZÁVEREČNÉ USTANOVENIA**
   1. Predávajúci berie na vedomie, že predmet kúpy je predmetom žiadosti o nenávratný finančný príspevok z PRV SR 2014 - 2022. Predávajúci sa preto zaväzuje v prípade následného uzavretia Zmluvy o poskytnutí NFP strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Kupujúci má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o poskytnutí NFP.
   2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
   3. Všetky právne vzťahy z tejto Zmluvy sa spravujú slovenským právom. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené, sa vzťahujú príslušné ustanovenia Obchodného zákonníka. Na vzťahy medzi zmluvnými stranami vyplývajúce z bodu 2.3., ale ním výslovne neupravené, sa vzťahujú najmä tiež príslušné ustanovenia Autorského zákona. Na riešenie sporov z právnych vzťahov z tejto Zmluvy je daná výlučná právomoc slovenských súdov.
   4. Zmeny a doplnky obsahu Zmluvy možno uskutočniť len písomne.
   5. Počas doby platnosti a účinnosti Zmluvy o plnení zákazky nemôže dôjsť k žiadnej zmene (dodatkom alebo jednostranne) tých častí Zmluvy o plnení zákazky, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
   6. Zmluva nadobúda platnosť a účinnosť jej podpisom oboma zmluvnými stranami.

Pri povinne zverejňovaných zmluvách je účinnosť zmluvy naviazaná na jej zverejnenie.

Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.

* 1. Keďže na financovanie predmetu kúpy podľa tejto Zmluvy žiada Kupujúci nenávratný finančný príspevok z fondov Európskej únie (ďalej len „Žiadosť“), teda Kupujúci má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Kupujúci právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti, alebo ak nebude zo strany orgánu poskytujúceho nenávratný finančný príspevok schválené verejné obstarávanie pre obstaranie predmetu kúpy podľa tejto Zmluvy bez výhrad.
  2. Predávajúci berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Kupujúci), keďže Kupujúci financuje predmet zmluvy z fondov EU. Predávajúci prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.

V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške celej ujmy, ktorú Kupujúci bude musieť v súvislosti s porušením povinnosti registrácie Predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Kupujúceho domáhať sa voči Predávajúcemu  náhrady škody v celom rozsahu, a to aj škody presahujúcej výšku zmluvnej pokuty. Na takúto zmluvnú pokutu sa bod 5.8 tejto Zmluvy nepoužije.

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
  2. Zmluva je vyhotovená v troch rovnopisoch, po jednom pre každú Zmluvnú stranu a jeden pre poskytovateľa finančnej pomoci.
  3. Neoddeliteľnou súčasťou tejto Zmluvy sú:

**Príloha č.1** – Technická špecifikácia predmetu zmluvy

**Príloha č.2** – Rozpočet cenovej ponuky

**Príloha č.3** –Podmienky využitia subdodávateľov

**Za Predávajúceho: Za Kupujúceho:**

V .................... dňa ................... V ....................... dňa ...................

.................................................... ........................................................